Portal: Film

***Slender Man*** er en amerikansk skrekkfilm fra 2018 regissert av Sylvain White, etter et manus skrevet av David Birke. Hovedrollene spilles av Joey King, Julia Goldani Telles, Taylor Richardson, Jaz Sinclair og Annalise Basso. Filmen hadde premiere i USA i august 2018.

Handling
--------

I en liten by i Massachusetts forsøker de fire vennene Wren, Hallie Knudsen, Chloe og Katie Jensen å tilkalle Slender Man. En uke senere forsvinner Katie, og de tre andre jentene går hjem til henne for å lete etter mulige ledetråder. De tre oppdager at Katie var veldig interessert i det okkulte og at hun hadde vært i kontakt - over internett - med en annen jente som fortalte henne hvordan hun kunne komme i kontakt med Slender Man. Katie, som var misfornøyd med å bo alene sammen med sin alkoholiserte far, ønsket at Slender Man skulle ta henne med seg. Etter å ha snakket med den samme jenta som Katie hadde kontaktet, bestemmer de tre jentene seg for å ta kontakt med Slender Man selv - i et forsøk på å få Katie tilbake i bytte mot noe de elsker.

Wren tar med seg keramikk han hadde lagd selv, Chloe tar med seg et fotografi av henne og faren hennes før han døde. Hallie tar med seg et teppe som tilhører lillesøsteren Lizzie, laget av bestemoren deres. Wren, som har forsket på Slender Man-mytologien, advarer Hallie og Chloe mot å åpne øynene deres i kontakt med Slender Man - for da kan de dø eller bli sprø. Chloe får panikk, åpner øynene og står ansikt til ansikt med Slender Man. En stund senere kommer Slender Man inn i Chloes hjem, og driver henne til galskap. Snart får Lizzie, Hallies yngre søster, et stort panikk-anfall og blir sendt til sykehus - hvor hun blir bedøvet. Hallie oppdager at Wren hadde forsøkt å komme i kontakt med Slender Man en gang til, ved hjelp av Lizzie.

Når Hallie konfronterer Wren med hva hun hadde gjort mot søsteren hennes, forteller Wren at ofrene de hadde forsøkt å gi til Slender Man ikke var nok for ham. Slender Man ønsker seg nå alle tre jentene, og han kommer aldri til å stoppe før han har fått tak i alle tre. Plutselig går vinduet i stykker, og Wren blir tatt av Slender Man. Hallie, som innser at den eneste måten å redde Lizzie på er å gi seg selv til Slender Man, velger å ofre seg selv for å få lillesøsteren sin tilbake.

Skuespillere
------------

* Joey King som Wren
* Julia Goldani Telles som Hallie Knudsen
* Jaz Sinclair som Chloe
* Annalise Basso som Katie Jensen
* Alex Fitzalan som Tom, kjæresten til Hallie
* Taylor Richardson som Lizzie Knudsen, Hallies yngre søster
* Javier Botet som Slender Man
* Kevin Chapman som Mr. Jensen, faren til Katie.
* Jessica Blank som Mrs. Knudsen, moren til Hallie og Lizzie.
* Michael Reilly Burke som Mr. Knudsen, faren til Hallie og Lizzie

Referanser
----------

1. ↑  ; *BBFC database*; BBFC-ID: AVF359373.
2. 1 2   nmhh.hu[Hentet fra Wikidata]
3. ↑   Filmdienst, www.filmdienst.de, verkets språk tysk, besøkt 30. august 2019[Hentet fra Wikidata]

Eksterne lenker
---------------

* (en) *Slender Man* på Internet Movie Database Rediger på Wikidata

* (da) *Slender Man* i Danmark Nationale Filminstitut Rediger på Wikidata

* (en) *Slender Man* på AllMovie Rediger på Wikidata

* (fr) *Slender Man* på Allociné Rediger på Wikidata

* (nl) *Slender Man* på MovieMeter Rediger på Wikidata

* (en) *Slender Man* på Turner Classic Movies Rediger på Wikidata

* (en) *Slender Man* på Rotten Tomatoes Rediger på Wikidata

* (en) *Slender Man* på Metacritic Rediger på Wikidata

* (en) *Slender Man* på Box Office Mojo Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** BNE
 |